text: Elever skal lære historien om De Hvide Busser
  09 december 2015 kl. 10.22
  Fem busser fyldt med 269 elever fra fem sønderjyske skoler besøger i dag Nationalmuseet, hvor de skal se en særudstilling om De Hvide Busser.
  Alt for mange skoleelever kender ikke nok til historien om Grev Folke Bernadotte, der stod spidsen for en redningsaktion, der i slutfasen af 2. Verdenskrig, hentede danske og norske fanger hjem fra de tyske koncentrationslejre.
  Det mener de i hvert fald hos Padborg-Kruså Rotary Klub, der har arrangeret dagens studietur  til København. Derfor har de inviteret de mange elever fra 8. klasserne med på museum.
  Nationalmuseet har til udstillingen lånt en af de hvide busser, der til dagligt står udstillet i Frøslevlejren Museum.
  Udstillingen er en særudstilling for 70-året for krigens afslutning.
  Mogens Therkelsen fra Padborg-Kruså Rotary Klub er med på turen til København. Han fortæller her lidt om turen.
  
  